text: P. Berq 1980–2000-ci illər arasında r-DNT üzrə tədqiqatını dərinləşdirdi, digər şeylərlə yanaşı, destruksiya edilmiş DNT-nin rekombinant təmir mexanizmini öyrəndi. Molekulyar biologiya tədqiqatlarının klinik tədqiqatlarla əlaqələndirilməsinin zəruriliyini "Genetik Tibb Mərkəzinin yaradılmasına kömək etdi və onun ilk direktoru oldu. Bir çox genetik tədqiqatçı kimi, P. Berq də akademik və sənaye tədqiqatlarını əlaqələndirdi. 1980-ci ildə həmkarları Artur Kornberq və Çarlz Yanovski ilə birlikdə biotexnologiya tədqiqat institutu olan DNAX-ı qurdu. Başlanğıcda tədqiqatın diqqəti spesifik xüsusiyyətlərə malik immunoqlobulinlərin sintezi üçün r-DNT-nin istifadəsinə yönəldilib. Sonra P. Berqin laboratoriyasında hazırlanmış klonlama sistemlərindən istifadə edərək interleykinlərin alınması sahəsində tədqiqatlar davam etdirildi. Hazırda DNAX immunologiya sahəsində aparıcı tədqiqat mərkəzlərindən biridir.